Kanada — Moʻgʻuliston munosabatlari

Kanada — Moʻgʻuliston (Mongoliya) munosabatlari Kanada va Moʻgʻuliston oʻrtasidagi tashqi aloqalardir. Ikki davlat diplomatik munosabatlarni 1973-yil 30-noyabrda oʻrnatgan. Kanada 2008-yildan beri Moʻgʻulistonda elchixona orqali vakillik qiladi. Moʻgʻulistonning Ottavada elchixonasi bor va 2002-yilda Torontoda Faxriy konsullik ochilgan. Kanada va Moʻgʻuliston 1973-yilda diplomatik aloqalarni oʻrnatgan boʻlsa-da, ikki mamlakat oʻrtasida maxsus aloqalar va kichik faoliyatlar asosan 1980-yilda tuzilgan Kanada-Moʻgʻuliston jamiyati orqali amalga oshirilgan. Sovet Ittifoqi parchalanganidan keyin 1991-yilda Moʻgʻuliston demokratik hukumatni tuzgach, Kanada Xalqaro Taraqqiyot Tadqiqot Markazi, Kanada Xalqaro Taraqqiyot Agentligi va bir qancha nohukumat tashkilotlari orqali Moʻgʻulistonni hamkorlik faoliyati bilan qoʻllab-quvvatlay boshladi.
250px|thumb|Moʻgʻulistonning Ottavadagi elchixonasi.
 Vaqt jadvali 
Diplomatik munosabatlar oʻrnatilishi va aloqalarning mustahkamlanishi natijasida quyidagi voqealar sodir boʻlgan:

 1973-yil Diplomatik aloqalar oʻrnatildi
 2001-yil Ottavada elchixona ochildi
 2002-yil Torontoda Moʻgʻulistonning faxriy konsulligi ochildi
 2003-yil Kalgari, Alberta shahrida Moʻgʻulistonning faxriy konsulligi ochildi
 2008-yil Kanadaning Moʻgʻulistondagi birinchi rezident elchisi Anna Biolik Moʻgʻuliston Prezidentiga ishonch yorliqlarini topshirdi.

 Elchixona va konsulliklar 
 
Mongoliyaning Kanadadagi elchixonasi Stenli avenyu 132 (Ottava, Ontario, Kanada) da joylashgan. Moʻgʻuliston 2001-yil 1-iyulda Kanadada oʻz elchixonasini ochdi. Moʻgʻuliston, shuningdek, Vankuver, Monreal, Kalgari va Reginada faxriy konsulliklarga ega.

Kanadaning Moʻgʻulistondagi elchixonasi Ulan-Batorda, Sukhbaatar maydonida joylashgan.

 Davlat tashriflari 

 1994-yil — Mongoliya tashqi ishlar vaziri Derenpiliyn Gombosuren Kanadaga tashrif buyurdi.
 2004-yil — Moʻgʻuliston Prezidenti Natsagiin Bagabandi 2004-yilda Kanadaga 7 kunlik rasmiy tashrif bilan keldi. Bosh vazir Pol Martin bilan boʻlib oʻtgan uchrashuvdan soʻng, yetakchilar Kanada-Moʻgʻuliston davra suhbatlarini muntazam ravishda oʻtkazish, ikki davlat oʻrtasidagi munosabatlar va tomonlarni qiziqtirgan boshqa sohalarni muhokama qilish zarurligini taʼkidladilar.
 2010-yil — sentyabr oyida Moʻgʻuliston Bosh vaziri S. Batboldning Ottava, Toronto va Vankuverga tashrifi amalga oshirildi.

2013-yil — oktyabr, Kanada general-gubernatori Devid Jonston Moʻgʻulistonga davlat tashrifini amalga oshirdi. 2014-yil — iyul, Kanada tashqi ishlar vaziri Jon Baird Moʻgʻulistonda rasmiy tashrif bilan boʻldi.

 Shartnomalar 

 2002-yil Moʻgʻuliston turizm ittifoqi va Buyuk Britaniya Ekologik turizm tashkiloti oʻrtasida shartnoma imzolandi. Shartnomani Moʻgʻuliston Turizm ittifoqi prezidenti U.Damdinsuren va Buyuk Britaniya elchisi Filipp Rouz imzoladilar.

 Savdo aloqalari 
Kanada Mongoliyadagi ikkinchi yirik investordir. 2008-yil holatiga koʻra Moʻgʻulistonga taxminan 400 million dollar sarmoya kiritgan 20 ta kon va qidiruv firmalari mavjud. Ivanhoe Mines va Rio Tinto Group Moʻgʻuliston bilan Oyu-Tolgoʻy mis va oltin konidan olingan foydani boʻlishish borasida kelisha olmayapti.

2014-yilda tashkil etilgan Kanada-Moʻgʻuliston Savdo palatasi har ikki mamlakatdagi tadbirkorlikni bogʻlashga yordam beradi. Palata Kanada va Moʻgʻulistondagi barcha biznes va jamoalar uchun barqaror va raqobatbardosh biznes muhitini himoya qiladi.

 

 

 Moʻgʻul elchixonasining rasmiy sayti
 Ottavadagi moʻgʻul elchixonasi (arxivlangan)
 Kanada elchixonasining rasmiy sayti
 Kanada Tashqi ishlar va xalqaro savdo vazirligi Moʻgʻuliston bilan munosabatlar haqida
 Kanada Mongoliya Savdo palatasi
 Mongoliyadagi Kanada bitiruvchilari
Turkum:Mongoliyaning ikki tomonlama aloqalari
Turkum:Kanadaning ikki tomonlama aloqalari
Turkum:Mongoliyaning tashqi siyosati
Turkum:Kanadaning tashqi siyosati
Turkum:Xalqaro munosabatlar